**Par iepirkuma procedūru “Ūdenssaimniecības pakalpojumu attīstība Valkā III kārta”, identifikācijas Nr. VND/2017/1-S/KF**

Jautājums

Vai pretendenta pieredze būs atbilstoša konkursa nolikuma prasībām, ja pretendents būs izbūvējis ūdensvada tīklus ar atbilstošu garumu no DCI DN100 (kaļamā ķeta caurulēm DCI DN100 iekšējais diametrs ir 100 mm).

Atbilde

Ja ir veikta cauruļu  DCI DN100  izbūve nolikumā norādītā apjomā, pieredze tiks uzskatīta par atbilstošu nolikuma prasībām.

Jautājums

Tehniskājā projektā J. Poruka un Merķeļa ielās ir paredzēts atjaunot asfalta segumu tranšejas vietā. Apsekojot objektu dabā, konstatējam, ka segums ir sliktā tehniskā stāvoklī, grants/šķembas ar asfalta fragmentiem. Vēršam uzmanību uz to, ka šo tranšejas asfaltu nebūs pie kā „pieslēgt". Lūdzam precizēt seguma atjaunošanas veidus un apjomus J. Poruka un Merķeļa ielās.

Atbilde

Poruka  ielā zem grants seguma ir esošais asfalta segums, jāpievienojas esošam asfaltam. Merķeļa ielā tāpat jāsavienojas ar esošo asfaltu.

Jautājums

Tehniskājā projektā Kūru, Ērģemes, Merķeļa, J. Poruka ielās un Domes bulvārī paredzēts demontēt esošo ūdensvada trasi. Sajās ielās esošais ūdensvads atrodas blakus projektētajam ūdensvadam, bet seguma atjaunošanas apjomi paredzēti tikai projektētā ūdensvada tranšejai. Lūdzam precizēt seguma atjaunošanas apjomus Kūru, Ērģemes, Merķeļa, J. Poruka ielās un Domes bulvārī.

Atbilde

Ūdensvada demontāža minētajās ielās ir jāparedz tikai tajās vietās kur paredzēta jauno komunikāciju tranšeja un kas traucē jauno komunikāciju izbūvei.

Jautājums

Tehniskājā projektā Merķeļa ielā, uz īpašumiem Merķeļa 2; 10; 12; 18 ūdensvada pievadi projektēti blakus esošā ūdensvada pievada vietai. Izbūvējot projektētos ūdensvada pievadus, esošie pievadi tiek atslēgti un patērētājs paliek bez ūdens. Lūdzam precizēt šo pievadu pārslēgšanas risinājumu.

Atbilde

Projektā minēts, ka būvuzņēmējam projekta izstrādes laikā jānodrošina pagaidu ūdensapgāde nepasliktinot dzeramā ūdens kvalitāti. Pārslēgumi nodrošināmi, kad jaunizbūvētais ūdensvads ir dezinficēts un palaists ekspluatācijai.